নতুন দিল্লী : দেশত মহিলা, শিশু তথা কিশোৰীৰ যৌন নিৰ্যাতনৰ ঘটনাই সংবাদ শিৰোনাম দখল কৰি আহিছে। সমান্তৰালকৈ কৰ্মস্থলীত যৌন উৎপীড়নৰ ঘটনাই সভ্যসমাজক লজ্জানতও কৰি আহিছে।আমাৰ দেশত সাম্প্ৰতিক সময়ত বাতৰি কাকত, টেলিভিছন, বিভিন্ন সংবাদ মাধ্যম, প্ৰচাৰ মাধ্যমৰ যোগেদি প্ৰায়ে মহিলাক পদপথত, অফিচ-কাছাৰীত, হাস্পতালত, ব্যৱসায়িক প্ৰতিষ্ঠানত, বাছত, ৰে'লত, স্কুল-কলেজত, হোটেলত, ব্যক্তিগত প্ৰতিষ্ঠানত, ৰাজহুৱা বজাৰ আদিত নিৰ্যাতন, আতিশয্য কৰা আদি বিতৰ্কিত ঘটনা সম্পৰ্কীয় বাতৰি পঢ়িবলৈ অথবা চাবলৈ পোৱা যায়। উল্লেখ্য যে, বিগত বৰ্ষত যেতিয়া বিখ্যাত চলচ্চিত্র প্রযোজক হার্ভে ৱেইনস্টেইনৰ বিৰুদ্ধে ৭০ জনী মহিলাই যৌন উৎপীড়নৰ গুৰুতৰ অভিযোগ উত্থাপন কৰাৰ পাছতেই তাৰানা বার্কে আৰম্ভ কৰা #MeToo আন্দোলনে সংবাদ শিৰোনাম দখল কৰে আৰু বিশ্বজুৰি চৰ্চা লাভ কৰে।
Share :
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
